**ADÁSVÉTELI SZERZŐDÉS**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Dr. Varga Borbála ügyvezető

Telefonszáma: 06-27/510-107

(a továbbiakban: **Vevő),** mint Vevő

másrészt,

az **\* nyertes ajánlattevő neve.**

Székhely:

Cégjegyzékszám:

Adószám:

Bankszámlaszáma:

Képviselője:

Telefonszáma:

e-mail címe:

(a továbbiakban: **Eladó),** mint Eladó

(Vevő és Eladó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **Előzmények**

Megrendelő versenyeztetési eljárást indított 2022. november \_\_. napján „**Gumiburkolat beszerzése**” elnevezéssel. Az eljárás nyertese Vállalkozó lett, akivel Megrendelő az alábbi szerződést (továbbiakban: Szerződés) köti.

1. **A szerződés tárgya**
2. A szerződés aláírásával Eladó vállalja, hogy Vevő részére az Ajánlatkérő Dokumentációban (1. számú melléklet) meghatározott gumiburkolatokat és azokhoz kapcsolódó alkotórészeket (a továbbiakban: termék) előállítja és leszállítja Vevő telephelyére.
3. A Felek megállapodnak, hogy a termék szállítása Eladó feladata, a Vevővel történő folyamatos egyeztetések alapján meghatározott időpontokban.
4. Felek rögzítik, hogy a Szerződés alapján Vevő részére a Szerződés mellékletében feltüntetett termékek kerülnek értékesítésre, amelyek nem helyettesíthetők. Abban az esetben amennyiben Vevő a listában nem szereplő terméket kívánna beszerezni, arra Eladó egyedi ajánlatot ad.
5. Teljesítés helye: Váci Városfejlesztő Kft telephelye, 2600 Vác, Deákvári fasor 2.
6. **A szerződés időtartama:**
7. Felek rögzítik, hogy a Szerződés a mindkét fél által történő aláírásával jön létre és lép hatályba. A szerződés a hatálybalépésétől számított 150 naptári nap határozott időtartamra, vagy az 1. mellékletben szereplő termékek Vevő részére történő átadásáig jön létre.
8. Felek rögzítik, hogy bármely fél súlyos szerződésszegése esetén a sérelmet szenvedett fél, a Szerződést azonnali hatállyal, a szerződésszegő félhez címzett és postai úton megküldött egyoldalú indokolt jognyilatkozattal azonnali hatállyal jogosult megszüntetni.
9. Felek rögzítik, hogy Vevő súlyos szerződésszegésének tekintik azt az esetet, amennyiben a Vevő, a Vételár összegét, szerződésszerű teljesítés esetén, határidőben nem fizeti meg Eladó részére.
10. Felek rögzítik, hogy Eladó súlyos szerződésszegésének tekintik azt az esetet, amennyiben Eladó a termékek nem bocsátja Vevő rendelkezésére/adja birtokában, illetve, ha az termékek nem felelnek meg a specifikációnak és minőségi előírásoknak, illetve az rendeltetési céljuknak megfelelő használatra egyéb okból nem alkalmasak.
11. **Az áru rendelése**
12. Felek megállapodnak, hogy Eladó a szerződés megkötését követően köteles a termékeket saját telephelyén tárolni. Vevő a szerződés időtartama alatt írásban tájékoztatja Eladót a szállítás pontos időpontjáról és helyéről.
13. Eladó a megrendelés kézhezvételét követő 8 napon belül köteles leszállítani hiánytalanul és hibamentesen a termékeket. Amennyiben a szállítás időtartama meghaladja a III.1.) pontban meghatározott szerződés időtartamát, abban az esetben a szerződés időtartama külön joghatás kiváltására alkalmas cselekedet nélkül meghosszabbodik a teljesítésre nyitva álló időtartamból hátralévő idővel. Amennyiben a teljesítés utolsó napja munkaszüneti napra esik, abban az esetben a teljesítési határidő a következő munkanapon jár le.
14. Az Eladó az áru átadásakor a Vevő képviselőjének átadja a leszállított áruról szóló Eladólevelet. A Vevő képviselője a Eladólevél szerinti mennyiséget, minőséget az aláírásával és bélyegzőjével ismeri el.
15. Az Eladónak felróható okból eredő, bizonyíthatóan kifogásolható minőségű teljesítés esetén az Eladó haladéktalanul és térítésmentesen köteles a hibát javítani, illetve a hibás árut kicserélni.
16. A leszállított termékekhez tartozó minden okmányt, tanúsítványt, bizonylatot magyar nyelven kell Vevő részére átadni.
17. Felek rögzítik, hogy amennyiben az Eladónak nem áll rendelkezésére a megrendelt mennyiség, úgy az Eladó jogosult a részteljesítésre.
18. **Fizetési feltételek, számlázás**
19. Felek rögzítik, hogy az Eladó az 1. számú mellékletben szereplő valamennyi termék Vevő részére történő átadását követően, a Vevő által kiállított teljesítésigazolás (a továbbiakban: **Teljesítésigazolás**) alapján jogosult a számla benyújtására.
20. Felek rögzítik, hogy a Vevő az Eladó szerződésszerű teljesítéséről a Szerződés teljesítését ***(összesítő átadása) követően haladéktalanul, de legkésőbb 5 napon belül köteles*** Eladó részére kiállítani és megküldeni a teljesítés igazolást.
21. Felek rögzítik, hogy a szerződésszerű teljesítést igazoló dokumentumként a Vevő feljogosított képviselője által aláírt teljesítésigazolás fogadható el.
22. Felek rögzítik, hogy amennyiben a Vevő teljesítésigazolás kiállításával késedelembe esik az Eladó akkor is jogosult a számlát kiállítani, ha a Szerződés teljesítését követő 8 napon belül Vevő, a teljesítéssel szemben kifogással nem él tekintettel arra, hogy ebben az esetben a Felek a Szerződést, szerződésszerűen telkesítettnek tekintik.
23. Felek rögzítik, hogy az Eladót Feladat szerződésszerű teljesítés esetén, **\_\_\_\_\_\_\_\_\_,- Ft + Áfa vételár illeti meg (a továbbiakban: Vételár)**.
24. Eladó 1 db előlegszámla és 1 db végszámla benyújtására jogosult az alábbi ütemezés alapján:
25. Az előlegszámla benyújtása: A megrendelés kézhezvételét követő 2 naptári napon belül a bruttó vételár 50 %-áról.

Vevő az előlegszámla kézhezvételét követő **2 naptári napos** fizetési határidőn belül köteles a bruttó vételár 50 %-ának megfelelő összegről kiállított előlegszámla ellenértékét magyar forintban átutalni az Eladó fent megjelölt számlájára.

1. Végszámla: a szerződésszerű teljesítést követő 2 naptári napon belül a fennmaradó bruttó vételár 50 %-áról.

Vevő a végszámla kézhezvételét követő **2 naptári napos** fizetési határidőn belül köteles a fennmaradó bruttó vételár 50 %-ának megfelelő összegről kiállított végszámla ellenértékét magyar forintban átutalni az Eladó fent megjelölt számlájára.

1. Felek rögzítik, hogy a szerződésszerű teljesítés igazolására **az Üzemeltetési részleg mindenkori vezetője** jogosult.
2. Felek rögzítik, hogy az Eladó a számlán vevőként a következő megnevezést köteles használni: **Váci Városfejlesztő Kft., székhely: 2600 Vác, Köztársaság út 34., adószám: 14867361-2-13.**  A számla postai úton és/vagy elektronikusan is elküldhető a Vevő címére: 2600 Vác, Köztársaság út 34. vagy info@vacholding.hu.
3. Felek rögzítik, hogy a kiállításra kerülő számla mellékletét képezi:
	1. mindkét fél részéről aláírt, részletes teljesítés igazolás
	2. Vevő lap/email
4. **A számla kötelező tartalmi eleme a Szerződés iktatószáma.** Eladó tudomásul veszi, hogy amennyiben a számla nem tartalmazza a szerződés iktatószámát, abban az esetben Vevő nem köteles kiegyenlíteni a számát.
5. Felek megállapodnak, hogy a Vevő előleget nem fizet.
6. **Határidők és kapcsolattartás**
7. Felek rögzítik, hogy az Eladó a szerződés teljesítésére a Szerződés hatálybalépésétől köteles.
8. Az Eladó oldaláról kapcsolattartó személyek:

**tel:**

**e-mail:**

A Vevő oldaláról kapcsolattartó személyek:

* **Vasvári Ede**

**tel:** +36 30/569-5332

**e-mail:** vasvari.ede@vacholding.hu

1. Felek megállapodnak, hogy a közöttük lévő kapcsolattartás szóban és írásban történhet, azonban a szóban megtett nyilatkozatok érvényességének feltétele, hogy a nyilatkozattevő nyilatkozatát a másik félhez haladéktalanul írásban is eljuttassa (legalább elektronikus levél útján). Felek rögzítik, hogy a szerződés teljesítésével kapcsolatban a jogviszony megváltoztatására (szerződésmódosítás, megszüntetés esetei) vonatkozó nyilatkozatok kivételével az elektronikus levelezést is írásbeli közlésnek fogadják el.
2. Felek megállapodnak abban, hogy minden, a Szerződés szerződésszerű teljesítése szempontjából lényeges kérdésről haladéktalanul tájékoztatják egymást, illetve a Szerződés teljesítése során egymással szorosan együttműködnek.
3. **Szerződés megszüntetése, megerősítése és szerződésszegés**
4. Felek rögzítik, hogy a Szerződést annak teljesítését megelőzően közös megegyezéssel megszüntethetik, amely esetben az átadásra került termék ellenértéke és költségei fejében Eladót az Vételár arányos része illeti meg.
5. Felek kijelentik, hogy a Szerződés teljesítése során egymással együttműködnek és minden a Szerződés teljesítése szempontjából lényeges körülményről haladéktalanul tájékoztatják egymást.
6. Felek rögzítik, hogy súlyos szerződésszegésének tekintik azt az esetet, amennyiben a ***Vevő*** a vételár összegét szerződésszerű teljesítés esetén, határidőben nem fizeti meg; továbbá azt a nem várt esetet, ha ***Eladó*** a Feladatot nem, vagy nem szerződésszerűen teljesíti a Szerződésben rögzített határidőben. Felek rögzítik, hogy az egyik fél súlyos szerződésszegése esetén a másik fél a szerződésszegő félhez címzett egyoldalú jognyilatkozatával a Szerződést azonnali hatállyal jogosult megszüntetni.
7. Felek rögzítik, hogy amennyiben Vevő a Vételár megfizetésével késedelembe esik, úgy Eladó jogosult a Vevőtől a lejárt esedékes összeg után a késedelembe esés napjától a kifizetés napjáig járó és a Ptk. 6:155. § (1) bekezdése alapján számított mértékű késedelmi kamatot követelni, illetve köteles a Vevő Eladó részére megfizetni.
8. Felek rögzítik, hogy az Eladónak felróható, nem vagy nem szerződés szerinti teljesítés esetén a Vevő által érvényesíthető késedelmi és meghiúsulási kötbér alapja a nettó Vételár. A kötbér mértéke késedelmes teljesítés esetén minden eltelt nap után a késedelembe esés napjától a szerződésszerű teljesítés napjáig számítva napi 0,5% de maximum a nettó vételár 20%-a; a teljesítés meghiúsulása esetén a nettó vételár 30%-a.
9. A Vevő az esetleges kötbér igényét írásbeli felszólítás útján érvényesíti, melynek az Eladó köteles 8 naptári napon belül maradéktalanul eleget tenni. Amennyiben az Eladó a fenti irat kézhezvételét követő 3 napon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő. Eladót teljes kárfelelősség terheli az általa végzett tevékenység szakmai szabályoktól, jogszabályoktól, jelen szerződéstől eltérő végzése esetén valamennyi keletkezett kárért.
10. Felek megállapodnak abban, hogy Vevő jogosult az esedékessé vált, elismert kötbért a még ki nem egyenlített számla ellenértékből levonni, vagy értesítő levél útján érvényesíteni; valamint amennyiben Vevőnek a kötbér mértékét meghaladó kára keletkezik, azt jogosult Eladó felé továbbhárítani. Eladó köteles megtéríteni az általa szerződésszegéssel vagy szerződésen kívül okozott és Vevő partnerei és ügyfelei által jogosultan Vevőre hárított kártérítést.
11. A kötbérigény nem érvényesítése, vagy nem határidőben történő érvényesítése nem jelent joglemondást Vevő részéről.
12. A meghiúsulási kötbér érvényesítése a teljesítés követelését kizárja. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
13. Vevő az általa leszállított termékek vonatkozásában 36 hónap jótállást vállal. Abban az esetben, amennyiben valamely termék esetén jogszabály ennél hosszabb időtartamú jótállást határoz meg, abban az esteben a Felek a jogszabály által meghatározott időtartamot tekintik irányadónak.
14. Amennyiben Vevő megrendeléstől való teljes vagy akár részleges visszalépés esetén a Eladó a vételár 20%-át sztornírozási díjként kiszámlázza Vevő felé. Vevő az Eladó által kiszámlázott összeget a számla kézhezvételétől számított 15 napon belül köteles megfizetne Eladó fent megadott bankszámlaszámára.
15. **Egyéb rendelkezések**
16. Eladó kijelenti, hogy a Szerződés tárgyát képező termékek ellátására jogosult és a szükséges engedélyekkel, szakértelemmel, jogszabályban előírt személyi és tárgyi feltételekkel rendelkezik.
17. Felek rögzítik, hogy Eladó csak a Vevő írásbeli engedélye birtokában vehet igénybe alvállalkozót.
18. Felek rögzítik, hogy a Szerződés módosítása csak írásban érvényes.
19. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
20. Felek rögzítik, hogy a jelen szerződésből eredő jogvitákat a szerződő felek megkísérlik békés úton rendezni.
21. Eladó a jelen szerződés aláírásával nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti **átlátható szervezetnek minősül**. Tudomásul veszi, hogy ezen nyilatkozat tartalmában beálló változás esetén haladéktalanul köteles a Vevőt tájékoztatni. Tudomásul veszi továbbá, hogy az államháztartásról szóló törvény végrehajtásáról szóló 368/2011. (XII.31.) Kormányrendelet 50. § (1a) bekezdése alapján a valótlan tartalmú nyilatkozat alapján kötött visszterhes szerződést a Vevő felmondja, vagy ha a szerződés teljesítésére még nem került sor, a szerződéstől eláll.
22. Felek rögzítik, illetve a Szerződés aláírásával kijelentik, miszerint tudomással bírnak arról, hogy a Szerződés tartalma közérdekű adatnak, illetve közérdekből nyilvános adatnak minősül a 2011. évi CXII. törvény [ Info tv. ] 3. § 5. és 6. pontja alapján, amire tekintettel az harmadik személy által megismerhető.
23. Felek rögzítik, hogy a Szerződés lent felsorolt mellékletei a Szerződés elválaszthatatlan részét képezik.
24. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (négy) eredeti példányban, amelyből 3 – 1 példány a Vevőt és a Eladót illeti meg.
25. Jelen szerződés a Kbt. szakaszai értelmében mentes a közbeszerzési eljárás lefolytatása alól.

Mellékletek:

* + 1. számú melléklet: Ajánlatkérő dokumentáció;
		2. Nyertes ajánlattevő ajánlata

|  |  |
| --- | --- |
| **Váci Városfejlesztő Kft.** | **\* nyertes ajánlattevő** |
| Aláírás:Képviseli:dr. Varga BorbálaügyvezetőP.H. | Aláírás:Képviseli:ügyvezetőP.H. |
| *Megrendelő* | *Vállalkozó* |
| Vác, 2022. november hó \_\_. napján | Délegyháza, 2022. november hó \_\_. napján |

|  |
| --- |
| **Pénzügyi ellenjegyzés** |
| Aláírás:Szabó KatalinVáci Városfejlesztő KftP.H. |
| Vác, 2022. november hó \_\_. napján |